open-index/open-wikipedia-markdown huggingface dataset:
Hetere Melvila

**Hetere Melvila** *(angļu val. Heather Melville)* (dzimusi 1962. gadā) ir britu baņķiere un Karaliskās Skotijas bankas (Angļu: Royal Bank of Scotland) Stratēģiskās partnerības direktore un Biznesa Integrācijas Iniciatīvu vadītāja. Melvila ir etnisko dažādību un sieviešu vienlīdzības līdere, kura ir globālā priekšsēdētāja Karaliskās Skotijas bankas iniciatīvai "Sievietes biznesā iespēju tīkls". 2016. gadā prestižais laikraksts "Finanšu Laiks" (Angliski: Financial Times) ierindoja Heteri Melvilu starp 100 specīgakajām bizness vaditājām BAME sarakstā (Angliski: UPstanding100 Executive BAME Power List (UK & US)) (Apvienotā karalistē un ASV).
2016. septembrī  Hetera Melvila kļuva par Lielbritānijas Nacionālā Menedžmenta institūta (Angliski: Chartered Management Institute) valdes locekli un sieviešu komitejas priekšsēdētāju.
2017. gada maijā laikraksts Financial Times atzina Heteri Melvilu par vienu no 100 ievērojamākajām etnisko minoritāšu līderiem starptautiski.

## Biogrāfija
Hetera Melvila ir dzimis 1962. gada decembrī un viņa ir uzaugusi Londonā. Hetera absolvēja IBM biznesa skolu un ir vērā ņemama 30 gadus plaša starptautiskā finanšu karjera, pēdējo 9 gadu laikā viņa galvenokārt uzmanību ir vērsusi uz MVU attīstību. Melville ir padomdeveja vairākos starptautiski ietkmīgos uzņēmumos un vairākus gadus ir bijusi žūrijas locekle dažādos prestižos konkursos, piemēram, "Apvienotās Karalistes Modes un Tekstila gada balva", "Valsts daudzveidību balvas", "Mēs esam Pilsētas uzlecošās zvaigznes balva" , kā arī "Brummel Top 30 balva".
Hetera Milvile ir Karaliskās Skotijas bankas iniciatīvas "Sieviešu biznesu iespēju tīkls" dibinātāja un priekšsēdētāja. Uz šodien tīklam ir 12,000 biedri no 33 valstīm un ietekmīgiem uzņēmumiem. Melvile attīstīja šo tīklu dodot iespēju sievietēm uzņēmējdarbībā attīstīt to iespējas. Karaliskās Skotijas bankas sieviešu tīklam ir bijusi izšķiroša loma veicinot sieviešu vienlīdzības tiesības banku sektorā.

## Apbalvojumi un balvas
* 2010. gadā: "Čempions Sievietēm Achievement Award", Sievietes Bankās un Finanšu iestādēs
* 2012. gadā:"Pasaules dažādības 100 balva par sievieti ekonomikā" TIAW
* 2012. gadā: "Pasaulē dažādības balva" kā viens no top 100 sievietēm, kas veicina iespējas uzņēmējdarbības vidē pasaulē, Vašingtona, ASV
* 2015. gadā: "Īpašais novērtējums par daudzveidības veicināšanu - čempione" Nacionālā Izcilības balva "Chartered Management Institute (CMI) Pavadonis" ar Chartered Management Institute
* 2016. gadā prestižais laikraksts "Finanšu Laiks" (Angliski: Financial Times) ierindoja Heteri Melvilu starp 100 specīgakajām bizness vaditājām BAME sarakstā (Angliski: UPstanding100 Executive BAME Power List (UK & US)) (Apvienotā karalistē un ASV).
* 2017. gadā laikraksts "Finanšu Laiks" (Angliski: Financial Times) ierindoja Heteri Melvilu starp 100 spēcīgākajām etnisko minoritāšu līderiem "EMpower 100" (Angliski: EMpower 100 ethnic minority leaders (international)) (starptautiski).
*2017: Lielbritānijas karaliene piešķīra Britu impērijas Virsnieka ordeni (*angliski: Officer of the Most Excellent Order of the British Empire; OBE*).

## Atsauces
SCB

[thumb|[Relejs|Releju telpa]]
**SCB** jeb **signalizācija, centralizācija, bloķēšana** dzelzceļa vai sliežu transportā ir plašs tādu tehnisko līdzekļu kopums, kā:
* vilcienu kustības regulēšanas signāliekārtas;
* centralizācija un centralizācijā ieslēgtās iekārtas;
*thumb|Droseļtransformatorikustības bloķēšanas (nepieļaušanas) un signālatkarības iekārtas, kuras nepieļauj sadursmi vilciena tuvošanās laikā, kā arī nepieļauj nejaušas cilvēka kļūdas.

*SCB* iekārtas apkalpo elektromehāniķi. Pie stacijas automātikas un telemehānikas ierīcēm galvenokārt pieder *SCB*. Ar automātikas telemehānikas ierīcēm aprīkotās stacijās noformē pārmiju un signālu atkarības tabulas, kā arī vadās pēc stacijas vietējās  *SCB*  ierīču lietošanas kārtības instrukcijas . Aizvien lielākā skaitā staciju ievieš mikroprocesoru centralizāciju (*MPC*), kas nodrošina maršrutu noslēgšanos un atslēgšanos. Arī posmos ir nepieciešama automātiska vilcienu intervālu regulēšana ar bloķēšanas palīdzību, nepieciešamo signālu nodošana uz lokomotīvi, kā arī droša virziena izmainīšana posma ceļā pēc pēdējā pretējā virziena vilciena pienākšanas sadales punktā. Uz dzelzceļa pārbrauktuvēm, kur tas ir paredzēts, gan stacijās un posmos jānodrošina automātiskā vēstījuma signalizācija. Luksoforiem un pārmijām jānodrošina normāla darbība.
Attēls:Bf Stocksund, Weichenantrieb.jpg|Pārmijas piedziņas motors
File:Entrance-traffic-light.jpg|Ieejas luksofors


## Radio sakari

GSM-R (Global System for Mobile Communications – Railway)
HEC Paris

***HEC Paris*** () ir Eiropas biznesa augstskola ar vairākām universitātes pilsētiņām, kas atrodas Parīzē, Jouy-en-Josas un Doha. HEC tika dibināta 1881.

Skolas programmas ir trīskārši akreditētas — atbilstoši starptautiskajiem AMBA, EQUIS un AACSB standartiem. Skolas absolventu vidū ir tādi ievērojami uzņēmēji un politiķi kā Fransuā Olands (bijušais Francijas prezidents) un Dominiks Stross-Kāns (franču ekonomists, jurists un politiķis).

## Atsauces

## Ārējās saites
* Oficiālā vietne
Starptautiskā gaisa transporta asociācija

**Starptautiskā gaisa transporta asociācija**, arī **Starptautiskā gaisa satiksmes apvienība**, ir starptautiska organizācija, kas apvieno aptuveni 260 lidsabiedrības no 117 valstīm. Organizācijas abreviatūra ir **IATA** (). IATA atbalsta lidsabiedrības un palīdz formulēt nozares standartus un politiku. Apvienība ir noteikusi, ka drošība ir viņu pirmā prioritāte. Organizācijas galvenā mītne atrodas Kanādas pilsētā Monreālā ar izpildorgānu birojiem Šveices pilsētā Ženēvā.

## Skatīt arī
* Starptautiskā civilās aviācijas organizācija (ICAO, Apvienoto Nāciju Organizācijas izveidota aģentūra)

## Atsauces
Fortas tilts

**Fortas tilts** () ir dzelzceļa tilts, kas šķērso Fortas līci. Tilts atrodas Skotijas austrumu daļā, 14 kilometrus uz rietumiem no Skotijas galvaspilsētas Edinburgas. Tilta konstruktori ir sers Džons Fovlers un sers Bendžamins Beikers.

Fortas tilta kopējais garums ir 2467 metri un tā augstums ir 110 metri virs jūras līmeņa. Katru dienu tiltu šķērso ap 200 vilcieniem.

Tilta celtniecība tika uzsākta 1882. gadā un tas tika atvērts 1890. gada 4. martā. Tilta atklāšanā piedalījās toreizējais Velsas princis Eduards VII, kurš vēlāk kļuva par Apvienotās Karalistes karali. Tas bija garākais konsoles tipa tilts pasaulē no tā pabeigšanas 1890. gadā līdz 1917. gadam, kad tika pabeigta Kvebekas tilta celtniecība Kanādā.

Tilts tiek uzskatīts par vienu no atpazīstamākajiem Skotijas simboliem. 2015. gadā Fortas tilts tika iekļauts UNESCO Pasaules mantojuma sarakstā.

## Ārējās saites
Riteņbraukšana 2016. gada vasaras olimpiskajās spēlēs — kalnu riteņbraukšana vīriešiem

**Vīriešu [[kalnu riteņbraukšana]]s** sacensības **[[2016. gada vasaras olimpiskās spēles|2016. gada olimpiskajās spēlēs]]** norisinājās 21. augustā Kalnu riteņbraukšanas centrā. Sacensībās uzvarēja Šveices pārstāvis Nino Šurters.

## Formāts
Sacensības sāksās plkst. 12.30 ar masu startu.

## Starta saraksts un rezultāti

## Atsauces
Parfinas rajons

**Parfinas rajons** () ir Krievijas Novgorodas apgabala administratīvais rajons apgabala centrālajā daļā. Rajons robežojas ar Novgorodas apgabala Krestcu rajonu ziemeļaustrumos, Demjanskas rajonu austrumos un Staraja Rusas rajonu rietumos, kā arī ar Ilmeņa ziemeļos.
Agena Target Vehicle

***Agena Target Vehicle*** (***ATV***) bija NASA programmas *[[Gemini (kosmiskais projekts)|Gemini]]* kosmosa kuģu tuvošanās un saslēgšanās mērķis. Tas bija nepieciešams, lai sagatavotos *[[Apollo programma|Apollo]]* lidojumiem uz Mēnesi. Septiņi starti notika 1965. un 1966. gadā.

## Uzbūve
*Agena Target Vehicle* tika veidota uz raķešpakāpes *[[Agena-D]]* bāzes, kuru būvēja *[[Lockheed]]*. Tai tika piemontēts *[[McDonnell Aircraft]]* izgatavotais saslēgšanās adapters. Dzinēja *Bell Model 8096* vietā izmantots *Bell Model 8247*, kuru varēja iedarbināt līdz 15 reizēm. Saslēgšanās laikā un pēc tās kosmosa kuģa apkalpe varēja redzēt *ATV* stāvokli panelī *Gemini-ATV Status Panel*, kas bija izvietots pie saslēgšanās mezgla.

Pēc saslēgšanās ar *Gemini* kosmosa kuģi raķešpakāpei pietika degvielas, lai abus kosmiskos aparātus paceltu augstā Zemes orbītā un atgrieztos atpakaļ zemā orbītā.

## Lidojumi
[thumb|right|''[Augmented Target Docking Adapter|ATDA* misijai *Gemini 9A*]]
[[Attēls:Atlas-Agena 6 Launch.jpg|105px|right|thumb|*Atlas-Agena* startē ar *Agena Target Vehicle* *Gemini 6*  misijai. *GATV'' nesasniedza orbītu.]]

## Ārējās saites
* On The Shoulders of Titans: A History of Project Gemini 
* Gemini Rendezvous and Docking Systems 
* GATV 6, 8, 9, 10, 11, 12 Gunter Dirk Krebs
* Gemini Agena Target Vehicle Encyclopedia Astronautica
Svemps

**Svemps** var būt:

* Leo Svemps, latviešu gleznotājs un jurists (1897—1975)
* Nikolajs Svemps, latviešu zemnieks un sabiedrisks darbinieks (1889—1944)
Pestovas rajons

**Pestovas rajons** () ir Krievijas Novgorodas apgabala administratīvais rajons apgabala austrumos. Rajons robežojas ar Novgorodas apgabala Mošenskas rajonu rietumos un Hvoinajas rajonu ziemeļrietumos, Vologdas apgabala Čagodas rajonu ziemeļos un Ustjužnas rajonu ziemeļaustrumos, kā arī Tveras apgabala Sandovas rajonu dienvidaustrumos un Ļesnojes rajonu dienvidos.
Roberts Neilands

**Roberts Neilands** (1899—1941) bija sarkanais latviešu strēlnieks, nelegālās Latvijas Komunistiskās partijas (LKP) Centrālās komitejas sekretārs (1931—1932). Tautas Saeimas deputāts (1940). 

## Dzīvesgājums
Dzimis 1899. gada 13. jūlijā Jelgavā strādnieka Kārļa Neilanda ģimenē. Pēc pārcelšanās uz Rīgu viņa tēvs strādāja Rīgas elektriskajā stacijā kā melnstrādnieks un māte kā veļas mazgātāja. Pēc elementārskolas beigšanas strādāja algotu fizisku darbu. 1919. gadā iestājās Padomju Latvijas armijā, vēlāk piedalījās Krievijas pilsoņu kara kaujās Ukrainā un Krimā. Pēc kara beigām mācījās Petrogradas Latviešu partijas skolā (1921—1922).

Pēc atgriešanās dzimtenē darbojās pagrīdē kā Latvijas Komunistiskās Jaunatnes Savienības CK sekretārs. 1924. gadā viņu apcietināja  un 1926. gada oktobrī notiesāja uz sešiem gadiem spaidu darbos, bet 1926. gada decembrī ķīlnieku apmaiņas rezultātā izraidīja uz Padomju Savienību. Pēc sagatavošanas 1931. gadā nelegāli iesūtīts Latvijā, darbojās kā LKP CK sekretārs. 1932. gada augustā no jauna arestēts un notiesāts uz 8 gadiem spaidu darbos.

Pēc Latvijas okupācijas 1940. gada 21. jūnijā viņu atbrīvoja un 15. jūlija Saeimas vēlēšanās ievēlēja par Tautas Saeimas deputātu.

Pēc Latvijas inkorporācijas PSRS sastāvā Neilandu 1940. gada 6. augustā iecēla par LKP Latgales apgabala komitejas sekretāru, 21. decembrī par LKP CK 2. sekretāru un LKP CK Biroja locekli. Vācu okupācijas laikā viņš devās bēgļu gaitās uz Krieviju, gāja bojā 1941. gada 21. jūlijā Maskavā uzlidojuma laikā.
Pēc kara beigām pārapbedīts Raiņa kapos.

## Atsauces
Faivišs Frīdmanis

**Faivišs Frīdmanis** (1908—1987) bija nelegālās Latvijas Komunistiskās partijas biedrs, apcietināts (1929—1932), (LKP) Latgales apgabala komitejas loceklis (1938—1940). Tautas Saeimas deputāts (1940). Avīzes "Latgaļskaja Pravda" redaktors.

Pēc Latvijas inkorporācijas PSRS sastāvā viņu iecēla par LKP Daugavpils pilsētas komitejas otro sekretāru, 21. decembrī — par LKP CK 2. sekretāru un LKP CK Biroja locekli.

Miris 1987. gadā Rīgā.

## Literatūra
* Фридман, Геся Берковна, Фридман, Файвиш Якович. Революционная молодежь Латгалии. Рига: Латгосидат, 1959.  291 с. 

## Atsauces
Miķelis Jofe

**Miķelis Jofe** jeb **Mihails Joffe** (, 1898—1979) bija Latvijas ebreju ārsts, Tautas Saeimas deputāts (1940).

## Dzīvesgājums
Dzimis 1898. gadā Rīgā. Studēja Latvijas Universitātes Medicīnas fakultātē, bija Latvijas Nacionālās operas orķestra čellists.
Pēc LU beigšanas 1932. gadā sāka strādāt par ārstu ''Bikur Holim'' slimnīcā, bija nelegālās Latvijas Komunistiskās partijas biedrs (1936).

Pēc Latvijas okupācijas ievēlēts par t.s. Tautas Saeimas deputātu, vēlāk iecelts par LPSR Veselības aizsardzības Tautas komisāra vietnieku (1940—1946). Latvijas PSR Augstākās padomes deputāts (1940—1947).

Otrā pasaules kara laikā bija Sarkanās armijas kara ārsts, pēc tam — Latvijas Universitātes Medicīnas fakultātes Terapijas katedras vadītājs (1944—1945). Rīgas Medicīnas institūta docents (1950), medicīnas zinātņu kandidāts (1954). Latvijas PSR Nopelniem bagātais ārsts (1968).

## Atsauces
Komandu iedzīšana

**Komandas iedzīšana** ir treka riteņbraukšanas disciplīna, kas ir līdzīga individuālajai iedzīšanai, tikai tajā piedalās divas komandas, katra līdz četru dalībnieku sastāvā, startējot pretējās velodroma pusēs.

## Sacensību formāts
Gan sieviešu, gan vīriešu komandas sacenšas 4&nbsp;km distancē četru cilvēku komandās. Līdz 2012.—2013. gada sezonas sākumam sievietes sacentās 3&nbsp;km distancē triju cilvēku komandās.

Gluži kā individuālajā iedzīšanā, mērķis ir ātrākajā laikā pieveikt distanci vai noķert un apdzīt otru komandu. Komandas braucēji seko cieši viens otram, izmantojot aizvēju, lai samazinātu kopējo gaisa pretestību. Periodiski vadošais braucējs, kurš strādā vissmagāk, uzbrauc augstāk trekā, palaižot komandas biedrus un pievienojas tiem aizmugurē. Trešā braucēja pozīcija ir svarīga, jo gala rezultāts tiek mērīts brīdī, kad šī braucēja velosipēda priekšējā riepa šķērso finiša līniju. Tā kā uzvarētāju nosaka pēc trešā braucēja, bieži vien viens braucējs savu posmu veic ar tādu piepūli, ka pēc tam vairs nespēj pievienoties komandas aizmugurē. Tas ļauj komandas biedriem īsi atgūties aiz viņa muguras pirms pēdējā trīs dalībnieku paātrinājuma pirms finiša.

## Latvijas sportistu panākumi
1924. gada olimpiskajās spēlēs Parīzē 4000 m komandu iedzīšanā Latvijas komanda — Andrejs Apsītis, Roberts Plūme, Fridrihs Ukstiņš un Arturs Zeiberliņš ieņēma dalītu 7.—10. vietu. 1928. gada olimpiskajās spēlēs Amsterdamā iedzīšanas komanda — Ernests Mālers, Roberts Ozols, Roberts Plūme, Zenons Popovs un Fridrihs Ukstiņš (rezervists) ieguva dalītu 9.—12. vietu.

## Atsauces
Valdivija

**Valdivija** (, ) ir pilsēta Čīlē. Tā ir Losriosas reģiona un Valdivijas provinces administratīvais centrs. 2014. gadā Valdivijā dzīvoja 139 tūkstoši iedzīvotāju.

Valdivija dibināta 1552. gada 9. februārī un to nosauca spāņu konkistadora un Čīles pirmā karaliskā gubernatora Pedro de Valdivijas (*Pedro de Valdivia*) vārdā. 1960. gada 22. maijā Valdivija stipri cieta Lielajā Čīles zemestrīcē, kuras epicentrs bija pašā pilsētā. Tā bija visu laiku spēcīgākā reģistrētā zemestrīce.

## Atsauces

## Ārējās saites
2018. gada F1 sezona

**2018. gada ''F1'' sezona**, oficiāli pazīstama kā **2018. gada ''FIA'' Pirmās formulas Pasaules čempionāts**) (), ir Starptautiskās Automobiļu federācijas (*FIA*) sankcionētās Pirmās formulas 69. čempionāta sezona, kas norisinās 2018. gadā no pavasara līdz vēlam rudenim. Sezonas laikā braucēji un komandas sacenšas par *Formula 1* pasaules čempionāta titulu — individuālajā un komandu (konstruktoru) kausa kopvērtējumā.

Pirmās formulas 2018. gada sezona ir zīmīga ar to, ka tā ietver pirmos nopietnos drošības regulējumus, kas attiecas uz pastiprinātu formulas kokpita aizsardzību caur ''Ferrari'' komandas piedāvāto "halo" konceptu vai kāda cita veida aizsardzības nodrošinājumu. Tāpat 2016. gada decembrī oficiāli tika paziņots, ka pēc desmit gadu pārtraukuma 2018. gada Pirmās formulas kalendārā atgriezīsies Francijas ''Grand Prix'' posms. Tomēr finansiālu apsvērumu dēļ 2018. gada sezona būs pēdējā, kurā tiks rīkota Malaizijas ''Grand Prix'' izcīņa.

## Komandas un braucēji
Zemāk esošajām komandām un pilotiem ir līgumsaistības uz 2018. gadu:

### Izmaiņas pilotu sastāvā
* Saskaņā ar pašreizējo *[[Mclaren]]* komandas līgumsaistību stratēģiju, pastāv potenciāla iespēja, ka Džensons Batons varētu atgriezties *McLaren* komandas sastāvā, tādējādi aizvietojot kādu no 2017. gada sezonas *Mclaren* komandas braucējiem.

## Plānotās sacīkšu trases
Zemāk norādītajām sacīkšu trasēm ir noslēgts līgums uz 2018. gadu:

### Izmaiņas sacīkšu kalendārā
* Tiek paredzēts, ka uz 2018. gadu Pirmās formulas kalendārā atgriezīsies Francijas ''Grand Prix'' izcīņa, kas pēdējo reizi tika rīkota 2008. gadā. Tiek plānots, ka sacīkste norisināsies Pola Rikāra trasē, kas Francijas lielās balvas izcīņu sevī pēdējo reizi ietvēra tālajā 1990. gadā.
* Tiek plānots, ka pēc viena gada pārtraukuma Pirmās formulas kalendārā atgriezīsies Vācijas ''Grand Prix'' izcīņa, kas norisināsies Hokenheimas trasē.

## Skatīt arī

* *[[Formula 1]]*
* ''F1'' čempionu saraksts
* ''F1'' konstruktoru kausa ieguvēju saraksts

## Atsauces

## Ārējās saites

* ''Formula 1'' oficiālā mājaslapa 
* Mājaslapa par autosportu 
* Mājaslapa par ''Formula 1''
Īvs Šeilans

**Īvs Šeilans** (; dzimis , miris ) bija franču šaha problēmists.

## Šaha kompozīcija
Sastādījis galvenokārt tiešā mata un pašmata uzdevumus, izveidojis pasaku šaha uzdevumu variantu, kas nosaukts par Šeilana anticirce. 
No 1978. gada starptautiskais tiesnesis un no 2007. gada Starptautiskais lielmeistars šaha kompozīcijā.

Ieguvis 73,17 FIDE albumu punktus.

## Šaha uzdevuma piemērs

**[[Maldinājums]]:**
: 1. c8D? (draud 2. Dc6#)
: 1. ... Ke6 2. Dxd5#
: 1. ... Zc7 2. Db6#, bet 1. ... Txe7!

**Patiesais risinājums:**
: 1. Te3! (draud 2. Zc4#)
: 1. ... Ke6 2. Zf7#
: 1. ... Zb6 2. Dxb6#

## Atsauces

## Ārējās saites
* Īva Šeilana šaha kompozīcijas vietnē PDB
Vieglatlētika 2016. gada vasaras olimpiskajās spēlēs — septiņcīņa sievietēm

**Sieviešu [[septiņcīņa]]s** sacensības **** Riodežaneiro notika 12. un 13. augustā. Tajās piedalījās 31 sportiste, Latviju pārstāvēja Laura Ikauniece-Admidiņa, kas izcīnīja 4. vietu.

## Sacensību kalendārs

## Kopvērtējums

## 100 m/b
### Rezultāti

## Augstlēkšana
### Rezultāti

## Lodes grūšana
### Rezultāti

## 200 m
### Rezultāti

## Tāllēkšana
### Rezultāti

## Šķēpa mešana
### Rezultāti

## 800 m
### Rezultāti

## Piezīmes

## Atsauces

## Ārējās saites
* IAAF mājaslapa  
* 2016. gada vasaras olimpisko spēļu mājaslapa
2016. gada Pasaules čempionāts šosejas riteņbraukšanā

**2016. gada [[Pasaules čempionāts šosejas riteņbraukšanā]]** notika Dohā, Katarā, no 9. līdz 16. oktobrim. Tas bija 89. Pasaules čempionāts un pirmā reize, kad tas notika Katarā un Vidējos Austrumos. Čempionāts sastāvēja no 12 sacensībām: grupas un individuālā brauciena vīriešiem, sievietēm, vīriešiem līdz 23 gadu vecumam, jauniešiem un jaunietēm, kā arī komandu brauciena vīriešu un sieviešu profesionālajām komandām. Čempionāts tika pārcelts no tradicionālā norises laika septembrī uz oktobri, lai izvairītos no pārmērīgi karstā un vējainā laika.

## Kandidāti
Par Kataras izvēli čempionāta rīkošanai tika paziņots 2012. gada čempionāta laikā Nīderlandē. Uz rīkošanu kandidēja arī Norvēģija, kam vēlāk tika piešķirtas 2017. gada Pasaules čempionāta rīkošanas tiesības.

## Sacensību grafiks
Visi laiki norādīti pēc vietējā, Arābijas laika (UTC+3).

## Sacensību kopsavilkums

### Elites grupu sacensības

### U-23 sacensības

### Junioru sacensības

## Medaļu tabula

Komandas braucieni ir iekļauti pie valsts, kurā komanda ir reģistrēta UCI.

## Atsauces

## Ārējās saites

*
Parastā smiltene

**Parastā smiltene** (*Tricholoma equestre*) ir pūkaiņu ģints bazīdijsēne, kas aug Ziemeļamerikā un Eirāzijā, arī Latvijā. Tā ir sastopama smilšainos priežu mežos, it īpaši piejūras kāpās.

Lai gan parastā smiltene tiek uzskatīta par vērtīgu un garšīgu ēdamo sēni, pēc vairākiem saindēšanās gadījumiem, tai skaitā nāvējošiem, 2003. gada pētījums esot atklājis indīgu vielu klātbūtni sēnē. Tika ziņots, ka 1993. gadā Francijā un 2001. gadā Polijā bijuši nāves gadījumi pēc to ieēšanas. Pēc sēnes ieēšanas bijis novērojams muskuļu sastiepums un bojājumi, kas rada muskuļu sāpes, bet pēc muskuļos esoša proteīna mioglobīna nokļūšanas asinīs — nieru mazspēja un tumšas krāsas urīns. Vēlāks eksperiments Polijā nekādus negatīvus efektus brīvprātīgajiem neatklāja, Polijas saindēšanās statistikā netika atrasti arī saindēšanās gadījumi ar smiltenēm 10 gadu laikā pirms 2018. gada. Iespējams, ka agrāk aprakstītās saindēšanās izsaukusi smilteņu mijiedarbība ar medikamentiem, tāpat pastāv versijas par saindēšanos ar kādu citu līdzīgu sugu, cietušo individuālajām organisma īpatnībām u.c. Lietuvā veikts pētījums autoriem deva iemeslu secināt, ka saindēšanās ar smiltenēm tomēr ir iespējama, lietojot tās ilgstoši lielos daudzumos, vienlaikus norādot, ka tas pats notiek ar citām ēdamajām sēnēm, kā *Boletus* un *Leccinum* ģinšu pārstāvēm (baravikām, apšu un bērzu bekām). Mēreni daudzumi problēmas nav radījuši. 

Parastajai smiltenei ir arī līdzīgas radnieciskas pūkaines, kā sēra pūkaine, kura visvieglāk atšķirama pēc nepatīkamās smakas, un rūgtā smiltene, kas atšķirama pēc rūgtās garšas. Abas šīs sugas ir neēdamas. Parastās smiltenes atšķiras no šīm divām arī ar savu augšanu smilšainās vietās un bieži ir smilšu pilnas, kas rada kulināras grūtības.

## Atsauces

## Ārējās saites

*
Piparu rinda

**Piparu rinda** (*Piperales*) ir divdīgļlapju klases rinda, kas iekļauj 4 dzimtas. Vispazīstamākais rindas pārstāvis ir plaši izmantojamais garšaugs melnais pipars.

## Izplatība
Vārpastu dzimta izplatīta mērenajā joslā un subtropu klimata joslā, piparu — subtropu un tropu klimatā, jo sevišķi daudzveidīgi Dienvidamerikas ziemeļdaļā un ekvatoriālajā dienvidaustrumu Āzijā. Aristolohijas sastopamas tropu un mērenā klimata joslās gandrīz visā pasaulē.

## Veģetācija
Piparu dzimtas augi raksturīgi ēnainos, mitros tropu un subtropu mežos. Vairākums peperomiju ir epifīti Amerikas dienvidu un centrālās daļas un dienvidaustrumu Āzijas lietus mežos, savukārt Āfrikā to ir maz — tikai 20 sugas. Dzimtā dominē zemieņu augi līdz 400 m v.j.l..

Vārpastu dzimtas augi Ziemeļamerikā un dienvidaustrumu Āzijā visbiežāk aug ļoti dažādās mitrās vietās — no sāļūdens dūksnājiem okeānu piekrastē līdz slapjām ieplakām kalnos, upju ielejās un applūstošu ieplaku malās. 

Aristolohijas aug pārsvarā ēnainos, mitros mežos no zemienēm līdz apmēram 180 m v.j.l. Dienvidamerikā un Centrālamerikā bieži kā kāpelējošas liānas lietus mežu laucēs un apmalēs. Kumeļpēdas sastopamas salīdzinoši sausākos un mazāk noēnotos biotopos. Sausienēs aristolohiju dzimtas augu ir maz, izņēmums ir sausās klinšu nogāzēs vai skujkoku un ozolu mežos Savienotajās Valstīs un Meksikā.

## Klasifikācija
### APG IV sistēma
Saskaņā ar 2016. gada APG IV sistēmu (segsēkļu klasifikācijas taksonomiskā sistēma), piparu rindu veido 3 dzimtas:
* **Piparu rinda** (*Piperales*)
** Aristolohiju dzimta (*Aristolochiaceae*)
** Piparu dzimta (*Piperaceae*)
** Vārpastu dzimta (*Saururaceae*)

### Agrākā klasifikācija
Piparu rindas iedalījums, saskaņā ar APG II (2003) UN APG III (2009) sistēmu:
* **Piparu rinda** (*Piperales*)
** Aristolohiju dzimta (*Aristolochiaceae*)
** Laternsmirdeņu dzimta (*Hydnoraceae*)
** Fernandeskrūmu dzimta (*Lactoridaceae*)
** Piparu dzimta (*Piperaceae*)
** Vārpastu dzimta (*Sauraceae*)

Piparu rindas iedalījums, saskaņā ar 1981. gada Kronkvista sistēmu:
* **Piparu rinda** (*Piperales*)
** Hlorantu dzimta (*Chloranthaceae*)
** Piparu dzimta (*Piperaceae*)
** Vārpastu dzimta (*Saururaceae*)

## Atsauces

## Literatūra
* Augu ģeogrāfija un daudzveidība. Normunds Priedītis. 2008. Zvaigzne.
GATV 5002

***GATV 5002*** bija ASV NASA *[[Gemini (kosmiskais projekts)|Gemini]]* programmas *[[Agena Target Vehicle]]* sērijas saslēgšanās mērķis. Zaudēts dzinēja sprādzienā 1965. gada 25. oktobrī.

[105px|right|thumb|''[Atlas-Agena* starts ar *GATV-5002*]]
*GATV 5002* izveidots uz *Agena-D* bāzes, tam pievienojot saslēgšanās mezglu un citas sistēmas.

*GATV 5002* tika palaists  15:00:04 UTC ar nesējraķeti *Atlas SLV-3* no [[Kanaveralas zemesraga Gaisa spēku stacija]]s starta laukuma *LC-14*. 15:05:10 UTC *Agena* atdalījās no *Atlas*. 368,4 sekundes pēc starta, iedarbinot *GATV* dzinēju, tas eksplodēja, kad tika iedarbināts; telemetrijas un radara raidītāja signāls pazuda 7 sekundes vēlāk.

Aptuveni 100 minūtes pēc *GATV 5002* palaišanas bija jāstartē kosmosa kuģim *Gemini 6*. Tad *Gemini* tuvotos pie *Agena* un saslēgtos ar to vairākas reizes. Pēc *GATV 5002* zaudēšanas tika izmainīti *Gemini 6* uzdevumi, lai par pasīvo mērķi izmantotu *Gemini 7* (izņemot saslēgšanos). Misija tika pārdēvēta par *Gemini 6A* un realizēta decembrī.

Avārijas izmeklēšana secināja, ka ticamākais iemesls bija *Agena-D* pārbūves konstrukcijas kļūda. Standarta *Agena-D* raķešpakāpe bija paredzēta dzinējam ar divām iedarbināšanas reizēm (*Bell Model 8096*), bet *GATV* vajadzēja iedarbināt atkārtoti vismaz piecas reizes (*Bell Model 8247*). Ja standarta *Agena-D* dzinēja degkamerā vispirms iesūknēja oksidētāju un pēc tam degvielu, tad *GATV* modifikācijā šī secība bija pretēja, jo oksidētājam bija tendence izplūst. Oksidētāja pēdējā iesūknēšana degkamerā izraisīja priekšlaicīgu aizdegšanos, un no mehāniskā trieciena radās plīsums un eksplozija. Tika atklāts, ka *Lockheed* (*Agena-D* izgatavotājs) inženieri nav pareizi testējuši *GATV*, lai izskaustu šo problēmu (dzinēja palaišana tika izmēģināta simulētā 34 km augstumā, lai gan reāli *GATV* jāstrādā virs 76 km). Nākamajiem *GATV* problēma tika risināta, nomainot dzinēja padeves režīmu uz "oksidētājs pirmais" un testēšanu atbilstošos apstākļos. Dzinēja izgatavotājam *Bell Aerosystems'' bija jāveic papildu zemes līmeņa testi.

## Atsauces

## Ārējās saites
* Gemini  6 Target NSSDCA
* GATV 6, 8, 9, 10, 11, 12 Gunter Dirk Krebs
* Gemini Agena Target Vehicle Encyclopedia Astronautica
Gārfīlds (nozīmju atdalīšana)

**Gārfīlds** () var būt:

* "Gārfīlds" — amerikāņu komikss;
** Gārfīlds (tēls) — galvenais tēls komiksā "Gārfīlds";
** "Gārfīlds" — 2004. gada ASV filma;
** "Gārfīlds 2" — 2006. gada Apvienotās Karalistes un ASV filma;
** "Īstais Gārfīlds" — 2007. gada ASV animācijas filma;
** "Gārfīlds" — 2024. gada ASV animācijas filma.
* Džeimss Gārfīlds — amerikāņu politiķis, Amerikas Savienoto Valstu prezidents;
* Endrū Gārfīlds — amerikāņu/angļu aktieris.
Dambītis

**Dambītis** (varianti: Dambīts) ir latviešu cilmes uzvārds, cēlies no vārda dambis vai izloksnes vārda dambītis (‘neliels dīķis’). Šāds uzvārds 1826. gadā minēts Vidzemes guberņas Cesvaines, Trikātas un Krimuldas draudzes novadā (*Dambiht*), Ēveles, Limbažu, Opekalna, Vestienas draudzes novados (*Dambit*), Lēdurgas-Turaidas draudzes novadā (*Dambiet*).

Mūsdienās izplatīts uzvārds Madonas (46), Siguldas (33), Limbažu (31), Valmieras (24) novadā un izceļotājiem Vectilžas ciemā (22).

## Cilvēki ar šādu uzvārdu
* Roberts Dambītis, ģenerālis un ministrs

## Skatīt arī
* Dambīši (Indrānu pagasts) — apdzīvota vieta Indrānu pagastā
* Dambīši (Upmalas pagasts) — ciems Upmalas pagastā
* Dambis
* Dambis

## Atsauce
Pontadelgada

**Pontadelgada** () ir pilsēta un lielākā pašvaldība Azoru salās un šī Portugāles autonomā reģiona administratīvais centrs. Tā atrodas Sanmigelas salā, kas ir lielākā un apdzīvotākā arhipelāga sala. 2011. gadā Pontadelgadā dzīvoja 68 809 iedzīvotāji, tās platība 232,99&nbsp;km². Vēsturiskajā pilsētas centrā trijās apkaimēs dzīvo 17 629 cilvēki. Par reģiona administratīvo centru Pontadelgada kļuva pēc 1976. gada izmaiņām konstitūcijā. Galvenā tiesas un katoliskās baznīcas mītne palika vēsturiskajā galvaspilsētā Angrā du Eroižmu, bet par likumdošanas varas galveno mītni tika izvēlēta Orta.

## Atsauces

## Ārējās saites
Renārs Reimandovs

**Renārs Reimandovs** (dzimis ) ir Latvijas karatists un treneris. Ar karatē sācis nodarboties 1988. gadā. Reimandovs ir vairākkārtējs  Latvijas čempions tradicionālajā karatē. Renāra pirmais skolotājs bija viņa tēvs Jānis Reimandovs. 2004. gada 27. aprīlī nodibināja  Reimandova Tradicionālā Karatē Klubu "RTKK". Kā Sensejs Renārs Reimandovs darbojās no 2004. gada. Ir organizējis dažādas sacensības, kā arī tiesājis tās. Paralēli karatē zināšanu pilnveidošanai apgūst veselības zinātni un fiziskās sagatavotības metodiku.

## Ārējās saites
* Reimandova Tradicionālā Karatē Klubs "RTKK"
Vienkāršā pārmiju pārveda

[thumb|Vienkāršā kreisā pārmiju pārveda uz dzelzsbetona brusām ar lēzenu [Krustenis (pārmiju pārveda)|krusteni ar kustīgu serdi, kura ved uz parasto ceļu pāreju]]
**Vienkāršā pārmiju pārveda** pieder pie parasto pārmiju pārvedu grupas. Tā ir pati vienkāršākā no pārmiju pārvedu konstrukcijām gan uzbūves, gan ģeometrijas ziņā un tas ir pats izplatītākais no sastopamajiem pārmiju pārvedu veidiem. Ģeometriski vienkāršajai pārmiju pārvedai viens virziens ir taisns, bet otrs - no tās atzarojošais sānu virziens. Ordinātas atliek no taisnās rāmsliedes pret pārvedlīknes ārējo sliežu pavedienu. Parasti krustenis ir ar taisnām darba šķautnēm, bet ekspluatācijas īpašību uzlabošanai un pārvedlīknes pagarināšanai var būt arī līklīnijas formu pārvedlīknes virzienam. Tādā gadījumā krusteņi ir savstarpējami aizvietojami tikai konkrēta virziena prototipa pārmijām, atšķirībā no taisnajiem krusteņiem.

## Attēlu galerija

Attēls:1-9 R50 Parmiju parveda.jpg|vnk pārmiju pārveda 1/9 R50 
Attēls:20050518 jarnvags vaxel crop.jpg|Vnk pārmiju pārveda ar rokas piedziņu. Svira vienlaikus ir sagatavotā virziena rādītājs.
Attēls:Bunnki NO1.JPG|Vnk pārmiju pārveda ar kustīgu līklīnijas krusteņa serdi un pretsliedi centrbēdzes iedarbības uz krusteni samazināšanai
Attēls:Turnout with movable nose crossing.jpg|Vnk pārmiju pārveda ar kustīgu krusteņa serdi un krusteņa līklīnijas formas darba šķautnēm sānu virzienā
Attēls:Doney Spur Appareil de voie.jpg|Vnk pārmiju pārveda uz rūpnieciskiem pievedceļiem
Attēls:Rail switch Shepetivka.jpg|Vnk pārmiju pārveda ar kabu stiprinājumu
Attēls:Rails at County School.jpg|Vnk pārmiju pārveda, pa kuru sen nav braucis vilciens. Tā ir bez piedziņas mehānisma, nofiksēta ar spiedskavu
Attēls:Union-Prilly aiguille côté Romanel.jpg|Vnk pārmiju pārveda uz pārbrauktuves klāja
Attēls:Saale-Elster-Talbrücke-017.jpg|Jauna sevišķi lēzena vnk pārm. pārv. ar 7 asm. piedziņas motoriem (*60E1; R<sub>1</sub>=6000m/R<sub>2</sub>=3700m; α=1/32,5*)
Attēls:EW6000 3700UB2855b.jpg|Sevišķi lēzena v-nk pārm. pārv. ar 7 asm. piedzeņas motoriem (*60E1; R<sub>1</sub>=6000m/R<sub>2</sub>=3700m; α=1/32,5*)
Attēls:Weiche Rohrbach.jpg|Sevišķi lēzena vnk pārm. pārv. ar  8 asm. piedziņas motoriem (*60E1; R<sub>1</sub>=7000m/R<sub>2</sub>=600m; α=1/42*)
Attēls:20141120 gotthard-basistunnel06-wikipedia-hannes-ortlieb.jpg|Lēzena v-nk pārmiju pārveda tunelī ar hidrauliskiem noslēgšanas punktiem
Attēls:A crossover on the south side of Zhongxiao Xinsheng Station.JPG|Vnk pārmiju pārveda metro tunelī
Attēls:Poestlingbergbahn Schleppweiche Bergstation 2005-06-28.jpg|Vnk bezasmeņu pārmiju pārveda ar pagriežamām rāmjsliedēm un pagriežamu krusteņa sliedi
Attēls:01 460 Bf Oschatz, Weiche 36.jpg|Vnk pārm. pārv. šaursliežu dzelzceļā uz strupceļu
Attēls:Entroncamento do Transpraia.JPG|Šaursliežu vnk pārmiju pārveda, kurai nepieciešams kapitālais remonts


## Atsauces
Hidrolokators

[thumbnail|235px|[Latvijas Jūras spēki|Latvijas Jūras spēku karakuģa "Virsaitis" vraka attēls, kas iegūts ar hidrolokatora palīdzību]]
**Hidrolokators** (, *húdōr* — ‘ūdens’;  — ‘novietojums’) jeb **sonors** ( — ‘skanīgs’) ir ierīce, kura zem ūdens ar hidrolokācijas metodi — ar akustiskajiem viļņiem un ultraskaņu — var atrast priekšmetus un to noteikt to atrašanās vietu, mērot laiku, kas paiet, kamēr no objekta atstarotā skaņa nonāk atpakaļ līdz ierīcei. To izmanto dažādiem nolūkiem — zivju bara atrašanā, zemūdens šķēršļu atrašanā, pretinieku zemūdeņu meklēšanā, jūras dibena kartēšanā. Vēl hidrolokatoru dēvē par **sonāru**. Šis nosaukums ir radies kā akronīms no angļu vārdu salikuma *SOund Navigation And Ranging* (SONAR).

## Eholokācija
thumb|Delfīna eholokācijas animācija
Eholokācija ir dzīvnieku izmantotais biosonārs, lai pārvietotos tumsā un atrastu barību. Sikspārņi, delfīni, dažas ciršļu dzimtas sugas izmanto eholokāciju. Piemēram, sikspārņi ar muti rada ultraskaņas viļņus un, vadoties pēc to atbalss, tie atrod un noķer naktstauriņus. Atbalss laiks ir atkarīgs no naktstauriņa attāluma, bet atbalss frekvence ir atkarīga no tā, vai naktstauriņš lido pretī vai prom no sikspārņa.

## Skatīt arī

* Eholots
* Ehokardiogrāfija

## Atsauces
Klints Mansels

**Klints Mansels** (), pilns vārds — **Klintons Derils Mansels** (, dzimis  Koventri, Anglijā), ir angļu mūziķis, komponists, bijušais grupas *[[Pop Will Eat Itself]]* vadošais dziedātājs.

## Biogrāfija
Mansels bija alternatīvā roka grupas *[[Pop Will Eat Itself]]* dalībnieks kopš tās dibināšanas 1986. gadā. Viņš bija grupas vadošais dziedātājs un ģitārists, daudzu grupas dziesmu autors vai līdzautors.

Pēc *Pop Will Eat Itself* izjukšanas 1996. gadā Klints Mansels uzsāka rakstīt mūziku filmām. Režisors Darens Aronovskis uzaicināja viņu komponēt mūziku savai pirmajai filmai "Pī". Vēlāk Mansels sarakstīja mūziku arī Aronovska nākamajai filmai "Rekviēms sapnim". Galvenā šīs filmas kompozīcija *Lux Aeterna* ir kļuvusi ļoti populāra, tā izmantota dažādās reklāmās, filmu treileros un *[[YouTube]]* videoierakstos.

Kopš sadarbības uzsākšanas 1996. gadā Mansels ir sarakstījis mūziku visām Aronovska filmām. Rakstījis mūziku arī citu režisoru filmām.

Ievērojamākās Klinta Mansela partitūras sarakstītas filmām "Pī", "Strūklaka", *[[Moon (filma)|Moon]]*, "Izsvēpēt dūzi", "Rekviēms sapnim", "Cīkstonis", *[[Doom (filma)|Doom]]*, "Melnais gulbis" un "Virsotne" (*High-Rise*). Par oriģinālmūziku filmai "Strūklaka" bijis nominēts Zelta globusa balvai, bet par mūziku filmai "Melnais gulbis" bijis nominēts ''Grammy'' balvai.

## Mūzika filmām

* 1998 — "Pī"
* 2000 — "Rekviēms sapnim"
* 2001 — *World Traveler*
* 2001 — *The Hole*
* 2001 — *Knockaround Guys*
* 2001 — *Rain*
* 2002 — *Abandon*
* 2002 — *Murder by Numbers*
* 2002 — *Every Night the Same Thing*
* 2002 — *Sonny*
* 2002 — *Ticker*
* 2003 — *11:14*
* 2004 — *Suspect Zero*
* 2005 — *Sahara*
* 2005 — *[[Doom (filma)|Doom]]*
* 2006 — "Strūklaka"
* 2006 — *Trust the Man*
* 2007 — "Izsvēpēt dūzi"
* 2007 — *Wind Chill*
* 2007 — *Healing Syndrome*
* 2007 — *In the Wall*
* 2007 — *My Mother*
* 2008 — *Definitely, Maybe*
* 2008 — "Cīkstonis"
* 2008 — *The Calling*
* 2009 — *Last Night*
* 2009 — *[[Moon (filma)|Moon]]*
* 2010 — "Melnais gulbis"
* 2010 — *Faster*
* 2011 — *United*
* 2013 — *Stoker*
* 2013 — *Filth*
* 2014 — "Noass"
* 2015 — "Virsotne" (*High-Rise*)

## Atsauces

## Ārējās saites
* 
* Mansell at Yahoo Movies 
* Mansell at Rotten Tomatoes 
* Official Myspace Page
* Official Website
* Clint Mansell at Movie-OST
Ūdens tvaiks

**Ūdens tvaiks** ir ūdens gāzveida agregātstāvoklī. Tas rodas, ūdenim iztvaikojot vai ledum sublimējoties. Ūdens tvaiks veido daļu no hidrosfēras. Atšķirībā no citiem ūdens agregātstāvokļiem, tvaiks nav redzams. Atmosfēras augšējos slāņos, ūdens tvaikam kondensējoties, rodas mākoņi. Ja tas notiek zemes virskārtas tuvumā, tad veidojas migla.

Gaisa mitrums ir ūdens tvaika daudzums gaisā, to mēra ar higrometriem. Gaisa mitrumu ar vērtību 100% sauc par piesātinātu un tas nozīmē, ka gaisā esošā ūdens parciālspiediens ir vienāds ar maksimālo ūdens parciālspiedienu attiecīgajai temperatūrai. Pieaugot temperatūrai, pieaug maksimālais pieļaujamais ūdens tvaika daudzums gaisā. Gaisa mitrums ir robežās no 0 gramiem ūdens tvaika uz kubikmetru sausam gaisam līdz 30 gramiem ūdens tvaika uz kubikmetru, kad ūdens tvaiks ir piesātināts 30&nbsp;°C.

## Ūdens tvaika spiediens atkarībā no temperatūras

## Ārējās saites
Vārpastu dzimta

**Vārpastu dzimta** (*Saururaceae*) ir neliela piparu rindas dzimta, kas iekļauj četras ģintis. Izplatīta mērenajā un subtropu klimatā Amerikas Savienoto Valstu dienvidos, Meksikā un dienvidaustrumu Āzijā.

## Izskats
Lapas kātainas, abpusēji spirāliskas, aromātikas, to mala gluda. Ziedi blīvās un nereti nokarenās vārpās. Katram sīkajam ziediņam pie pamata ir puscaurspīdīga plēksne, kas piestiprināta pie putekšņlapu kātiņa. Dažām sugām pie ziedkopas pamata ir lielas seglapas, kas atgādina vainagu.

Auglis — pogaļa vai skaldenis. Apputeksnē vējš un kukaiņi.

## Veģetācija
Aug upju ielejās, applūstošu ieplaku malās.

## Izmantošana
Ārstniecībā izmanto gandrīz visas vārpastu dzimtas sugas. Vainagam līdzīgo lielo seglapu dēļ Kalifornijas māņvizbuli un sirdslapu zivjmētru audzē kā dekoratīvus augus. Sirdslapu zivjmētrām ir īpatnēja (zivju) garša, un dienvidaustrumu Āzijā to lieto ēdienu gatavošanā.

## Klasifikācija
2009. gada APG III sistēmu (segsēkļu klasifikācijas taksonomiskā sistēma) atstāja bez izmaiņām 2003. gada APG II sistēmu un 1998. gada APG sistēmu, atzīstot šo dzimtu un to pieskaitot piparu rindai.  
[thumb|280px|[Nokarenā vārpaste|Nokarenās vārpastes ziedkopa.]]
* **Vārpastu dzimta** (*Saururaceae*)
** Vārpastes (*Saururus*)
*** Nokarenā vārpaste (*Saururus cernuus*)
*** Ķīnas vārpaste (*Saururus chinensis*)
** Māņvizbuļi (*Anemopsis*)
*** Kalifornijas māņvizbulis (*Anemopsis californica')
** *Gymnotheca*
*** *Gymnotheca chinensis*
*** *Gymnotheca involucrata*
** [[Zivjumētras]] (*Houttuynia*)
*** [[Sirdslapu zivjumētra]] (*Houttuynia cordata*)
*** *Hoyttuynia emeiensis''

## Atsauces

## Literatūra
* Augu ģeogrāfija un daudzveidība. Normunds Priedītis. 2008.
Kokle (nozīmju atdalīšana)

**Kokle** var būt:
*Kokle — tautas mūzikas instruments;
*Kokle — folkloras kopa;
*Kokle — uzvārds;
*Kokle — Panamas centrālās daļas dienvidu province.
Vitauts Tamužs

**Vitauts Tamužs** (dzimis , miris ) bija Latvijas fiziķis, specializējies polimēru mehānikā, Polimēru mehānikas institūta laboratorijas vadītājs. Latvijas Zinātņu akadēmijas (LZA) īstenais loceklis (1992).

## Dzīvesgājums
Dzimis 1935. gadā Rīgā.
1959. gadā absolvēja Maskavas Valsts universitātes Fizikas un matemātikas fakultāti. 1963. gadā kļuva par fizikas un matemātikas zinātņu kandidātu. 1964. gadā atgriezās Latvijā, sāka strādāt Rīgas Politehniskajā institūtā un vēlāk pārgāja uz LZA Polimēru mehānikas institūtu. Ievēlēts par Latvijas Valsts universitātes Fizikas un matemātikas fakultātes docentu (1967) un profesoru (1975). 1973. gadā Latvijas Zinātņu akadēmijā aizstāvēja zinātņu doktora disertāciju, 1980. gadā tika ievēlēts par LZA korespondētājlocekli. Darbojās zinātniskā žurnāla *"Механика Композитных Материалов"* redakcijā.

V. Tamužs ilgus gadus vadīja Polimēru mehānikas institūta Dinamikas un sabrukšanas procesu izpētes zinātnisko laboratoriju, bija institūta direktora vietnieks no 1975. līdz 1986. gadam. 1992. gadā ieguva doktora grādu inženierzinātnēs.

Dēls — uzņēmējs Viesturs Tamužs.

Miris 2019. gadā Rīgā.

## Darbi
* V. Kuksenko, V. Tamuzs. Fracture Micromechanics of Polymer Materials. Rīga: Zinātne, 1975, 310 lpp. (krieviski), (angliski 1981)
* A. Malmeisters, V. Tamuzs, G. Teters. Mechanik der Polymerwerkstoffe. Berlin: Akademie-Verlag, 1977, 597 lpp. (krieviski), (vāciski)
* N. Romalis, V. Tamuzs. Fracture of Nonhomogenous Solids. Rīga: Zinātne, 1989, 224 lpp. (krieviski)
* V. Tamuzs. Fracture of Composite Structures. Rīga: Zinātne, 1986, 263 lpp. (krieviski)
* V. Tamuzs. Orientational Averaging in Mechanics of Solids. Rīga: Zinātne, 190 lpp. (krieviski), (angliski 1992)
* V. Tamuzs, N. Romalis, V. Petrova. Fracture of Solids with Microdefects. New York: Nova Science Publ., 2000, 238 lpp. (angliski)

## Apbalvojumi un pagodinājumi
* Latvijas PSR valsts prēmija (1983),
* PSRS valsts prēmija (1985),
* LZA F. Candera balva (1981),
* LZA un AS "Grindeks" balva (2000),
* Eiropas Zinātņu akadēmijas (*European Academy of Sciences*) loceklis (2003)
* LZA Lielā medaļa (2008).

## Atsauces

## Ārējās saites
* Vitauts TAMUŽS  no lza.lv
* 80th birthday of Prof. Vitauts Tamuzs
Baltacis

**Baltacis** (*Aythya nyroca*) ir vidēja auguma pīļu dzimtas (*Anatidae*) nirējpīle, kas sastopama Eiropā, Āzijā un Āfrikā. Latvijā baltacis ir rets ieceļotājs un arī ļoti rets ligzdotājs. Kopumā bijuši apmēram 15 novērojumi, no kuriem ligzdošana pierādīta piecos gadījumos.

## Izplatība
thumb|left|260px|Baltacim vēders un zemaste ir balti
thumb|left|260px|Mātītei acis ir tumšas un apspalvojumam iztrūkst sarkanīgais tonis
Baltacis izplatīts galvenokārt Eiropas  centrālajā un dienvidaustrumu daļā, izplatības areālam austrumu virzienā plešoties pāri Vidusāzijai, sasniedzot Ķīnas ziemeļus un Mongolijas rietumus. Vietām baltacis sastopams arī Vidusjūras piekrastes valstīs Eiropā, Turcijā un dažās Tuvo Austrumu valstīs. Baltacis ir gājputns un ziemā migrē uz Vidusjūras reģionu, kā arī uz zemienēm pie Melnās un Kaspijas jūras, Ziemeļāfriku un Indiju. 

## Izskats
Baltacis ir vidēji liela pīle. Tās ķermeņa garums ir 38—42 cm, spārnu plētums 63—67 cm, svars tēviņam 470—730 g, mātītei 464—727 g.

Baltača apspalvojums ir piesātinātā, kastaņbrūnā krāsā. Muguras apspalvojums ir nedaudz tumšāks nekā galva un sāni, bet vēders un zemaste ir koši balti, kas to palīdz atšķirt no līdzīgās cekulpīles. Arī spārnu malas ir baltas, bet tās redzamas tikai lidojumā. Abi dzimumi izskatās līdzīgi, tikai tēviņam acis ir baltas, tām izceļoties uz tumšā apspalvojuma, bet mātītei acis ir tumšas, kā arī apspalvojums pelēcīgāks, bez sarkanā tonējuma. Jaunie putni līdzīgi mātītēm. 

## Uzvedība un barība
Baltači ir ļoti draudzīgi un sabiedriski putni, ziemas sezonā veidojot lielus barus, bieži jauktus ar citām nirējpīlēm, piemēram, ar cekulpīlēm un brūnkakļiem. Bieži tos var novērot arī pa vienam un nelielās grupās. Baltacis parasti barojas, ienirstot zem ūdens, bet mēdz arī vienkārši pabāzt zem ūdens tikai galvu un kaklu. Tas ēd dažādus ūdensaugus, kā arī nelielos apmēros gliemjus, ūdens kukaiņus, abiniekus un nelielas zivtiņas. Ļoti bieži barošanās notiek nakts laikā.

Kopumā baltači ir gājputni, bet to ziemošanas teritorija pārklājas ar ligzdošanas areālu un pārlidojumi nav tāli. Ligzdošanas teritorijas baltači pamet laikā no augusta līdz oktobrim, atgriežoties atkal martā. 

## Ligzdošana
Ligzdošanas sezona ilgst no aprīļa līdz jūnijam, baltacim ligzdojot seklos purva un saldūdens ezeros, kas ir apmēram metru dziļi. Ligzda parasti ir zema platforma, kas sastāv no meldriem un citiem ūdensaugiem, novietota uz zemes vai peldošām augu saliņām, paslēpta biezā meldru audzē. Dējumā ir 7—11 gaiši brūnas vai dzeltenpelēkas olas, tās perē tikai mātīte 25—28 dienas. Jaunie putni sāk lidot 55—60 dienu vecumā, dzimumbriedumu sasniedz apmēram gada vecumā. Reizēm novērojami hibrīdi ar brūnkakļiem.

## Atsauces

## Ārējās saites
*BirdLife: Ferruginous Duck Aythya nyroca 
*Avibase: Ferruginous Duck Aythya nyroca (Güldenstädt, 1770)
*Bird Guides: Ferruginous Duck (Aythya nyroca)
*Beauty of birds: Ferruginous Duck
Rīgas Juridiskā augstskola

**Rīgas Juridiskā augstskola (RJA)** () ir privāta juridiskā augstskola, ko 1998. gadā izveidoja Zviedrijas un Latvijas valdības kopīgi ar Sorosa Fonds — Latvija. Kopš 2006. gada RJA ir neatkarīga Latvijas Universitātes sastāvdaļa, kas pieder Latvijas Universitātei (76%) un Sorosa fondam — Latvija (24%).

Tajā ir iespējams studēt akreditētās bakalauru studiju programmās "Tiesības un bizness" un "Tiesības un diplomātija", piecās maģistra programmās: "Starptautiskās tiesības un Eiropas tiesības" (akadēmiskā un profesionālā programma), "Starptautiskās publiskās tiesības un cilvēktiesības", "Eiropas Savienības tiesības un politika", "Starptautiskās komerctiesības", kā arī doktorantūras programmā un padziļinātajā programmā "Tiesības un ekonomika".
Studijas notiek angļu valodā.

## Vēsture
Rīgas Juridiskās augstskolas dibināšanas lūgumu 1998. gada 18. martā parakstīja Latvijas un Zviedrijas valdības no vienas puses un Sorosa fonds — Latvija no otras puses. Sorosa fonds jaunizveidotajai augstskolai dāvināja ēku Alberta ielā 13. Zviedrija saņēma 51% RJA daļu, Latvija 25% RJA daļu un Sorosa fonds — Latvija 24% RJA daļu. Puses vienojās pēc 10 gadiem mainīt sadalījumu par labu Latvijai..

Studijas maģistratūras programmā tiesību zinātnēs ar specializāciju starptautiskajās un Eiropas tiesībās (*LL.M in International and European Law*) sākās 1999. gada augustā. 2001. gada februārī Eiropas Savienības tiesību maģistratūras programmu sāka apgūt juristi no dažādām Latvijas valsts pārvaldes institūcijām.

2003. gadā tika ziņots, ka augstskola nonākusi finanšu grūtībās līdzekļu pārtēriņa un Latvijas nepietiekamās dalības dēļ. Latvija augstskolā gadā ieguldīja tikai 0,013 miljonus gadā, kamēr Zviedrija — 3 miljonus un Sorosa fonds — 0,5 miljonus.

2006. gadā Zviedrijas daļa no Zviedrijas Institūta tika nodota Latvijas Universitātei.

2006. gada janvārī RJA saņēma augstskolas beztermiņa akreditāciju. 2007. gada septembrī sākās studijas juridiskās tulkošanas maģistratūras programmā "Jurists lingvists" (*M.A. in Legal Linguistics*), bet 2008. gada janvārī maģistratūras programmā "Tiesības un finanses" (*LL.M in Law and Finance*).

2010. gada septembrī sākās studijas bakalaura studiju programmās "Tiesības un bizness" un "Tiesības un diplomātija".

2013. gada aprīlī tika licencēta doktorantūras programma sadarbībā ar Kopenhāgenas Universitātes Juridisko fakultāti. 2013. gadā tika veikti remonti augstskolas ēkās.

2014. gada septembrī sākās studijas padziļinātajā programmā "Tiesības un ekonomika".

2016. gada septembrī sākās mācības intensīvajā programmā “Tiesības un ekonomika”.

2018. gada martā sākās RJA 20. gadu jubilejas svinības, kas turpinājās ar starptautisku konferenci maijā "Juridiskā profesija pārmaiņu laikā".

## Atsauces
Halīla

**Halīla** (, *al-Khalīl*) jeb **Hebrona** (, *Ḥevron*) ir pilsēta Palestīnas Valstī. Atrodas Rietumkrasta dienvidos, aptuveni 30 km uz dienvidiem no Jeruzalemes. 2016. gadā pilsētā dzīvoja 215 tūkstoši iedzīvotāju. Tā ir lielākā pilsēta Rietumkrastā un otra lielākā Palestīnā aiz Gazas. Pilsēta ir sadalīta divos sektoros. Sektoru H1 kontrolē palestīnieši, bet sektoru H2, kas ir aptuveni 20% no pilsētas teritorijas, kontrolē Izraēla.

## Atsauces

## Ārējās saites
Reto Ašvandens

**Reto Ašvandens** (; dzimis ) ir šveiciešu šaha problēmists.

## Šaha kompozīcija
Sastādījis gan tiešā mata, gan pasaku šaha uzdevumus. Daudz FIDE punktus guvis ar retrogrādās analīzes pierādījuma partiju uzdevumiem.

Sekmīgi startējis pasaules čempionātos šaha kompozīcijā. Pirmā čempionātā ieguvis sudraba medaļu pasaku šaha grupā, otrā kļuvis par čempionu pasaku šaha un ieguvis bronzu retro uzdevumu grupā, trešajā kļuvis čempionu retro uzdevumu grupā.
 
No 2010. gada Starptautiskais lielmeistars šaha kompozīcijā.

Ieguvis 92,24 FIDE albumu punktus.

## Šaha uzdevuma piemērs

**Risinājums:**
: 1. b4 Za6 2. b5 Zc5 3. b6 Za4 4. bxc7 b5 5. c4 Lb7 6. c8Z Ld5 7. Zxe7 Zxe7 8. c5 Zg6 9. c6 Df6 10. c7 Df3 11. c8Z f6 12. Ze7 Lxe7 13. h4 0-0-0 14. h5 Tde8 15. h6 Ld8 16. hxg7 h5 17. g8Z h4 18. Ze7+ Txe7

Risinājumā redzam trīskāršu balto bandinieku pārvēršanos par zirdziņu.

## Atsauces

## Ārējās saites
* Reto Ašvandena šaha kompozīcijas vietnē PDB
* 
*
Mario Parrinello

**Mario Parrinello** (dzimis ) ir itāļu šaha problēmists.

## Šaha kompozīcija
Sastādījis vairāk nekā 1000 galvenokārt palīgmata uzdevumus.

Sekmīgi piedalījies pasaules čempionātos šaha kompozīcijā. Otrā čempionātā ieguvis sudraba medaļu palīgmatu grupā.
 
No 2001. gada starptautiskais tiesnesis un no 2012. gada Starptautiskais lielmeistars šaha kompozīcijā.

Ieguvis 99,49 FIDE albumu punktus.

## Šaha uzdevuma piemērs

**Risinājumi:**
: 1) 1. ♖×g7(A) ♘×f6 2.♖×f7(B) ♕×g4#
: 2) 1. ♗×f7(B) ♗h6 2. ♗×e8(C) ♕×b3#
: 3) 1. ♘×e8(C) ♗d5 2. ♘×g7(A) ♕b8#

Katrā risinājumā viena no trijām melno figūrām secīgi nosit divas no trijām balto figūrām. Šie sitieni veido noslēgtu ciklu.

## Atsauces

## Ārējās saites
* Mario Parrinello šaha kompozīcijas vietnē PDB